Japanske ekspedicije na Mount Everest 1970.
<s>Japanske ekspedicije na Mount Everest počele su se pripremati 1963. godine.</s><s>Od 1965 - 1969 godine nepalske vlasti su zabranili uspone na najveći dio himalajskih vrhova, tako da su svoje ciljeve Japanci mogli ostvariti 1970. godine.</s><s>U podnožju Everesta istovremeno su se našle dvije japanske ekspedicije, koje su organizaciono i financijski bile potpuno nezavisne jedna od druge.</s>

<s>Japanska Mount Everest ekspedicija 
Prvu ekspediciju organizovao je Japanski alpinistički klub (Japanese Alpine Club).</s><s>Brojala je 39 članova, uključujući 9 reportera, 21 Šerpa, 30 nosača i 30 u Baznom kampu, pa je po tome bila jedna od najbrojnijih ekspedicija.</s><s>Vodio ju je Saburo Matsukata (70 godina).</s>

<s>Sa dva uspješna pokušaja Jugoistočnim grebenom, Japanci su prvi put osvojil Mount Everest, a na vrh su se popeli: 
 Teruo Matsuura, 
 Naomi Uemura, japanski avanturista, prvi čovjek koji je solo dosegao Sjeverni pol, splavario niz Amazon i prvi se solo popeo na Denali.</s><s>Poginuo je prilikom solo uspona na Denali u zimskim uslovima, jedan dan poslije svog 43. rođendana.</s><s>Katsutoshi Hirabayashi i 
 Chottare Šerpa</s>

<s>Pokušaj uspona preko Jugozapadne strane nije uspio zbog pogibije jednog penjača i jednog nosača.</s><s>Ekspediciju je obilježila i smrt jednog japanskog penjača i jednog Šerpe.</s>

<s>Japanska Everest ski ekspedicija 
Druga japanska ekspedicija (JESE 1970) sastojala se od 34 člana među kojima su bila dva skijaša i 10 kamermana.</s><s>Glavni cilj je bio obaviti prvi ski spust padinama Everesta i o tome snimiti dokumentarni film.</s><s>Yuichiro Miura, kao član ekspedicije, je prvi čovjek koji se 6. maja 1970. godine na skijama spustio niz padine Everesta.</s><s>Njegov silazak je iznosio vertikalno oko 2000 metara, u trajanju 2 minuta i 20 sekundi, počevši sa Južnog prevoja, sa visine preko 8000 metara.</s><s>Ovaj uspjeh je dokumentovan 1975 godine kanadskim filmom Čovjek koji se skijao niz Everest (The Man Who Skied Down Everest).</s><s>Američka akademija za dokumentarne filmove (Academy Award for Documentary Feature) te godine dodijelila je filmu prvu nagradu.</s><s>Tokom ekspedicije stradalo je 6 Šerpa na visini 5.700 m. pod naletom ledene lavine.</s>

<s>Yuichiro Miura je poznat kao prvi čovjek koji se 2003 godine u dobi od 70 godina popeo na Mount Everest.</s><s>Uspon je ponovio i 2008 godine.</s><s>Ovaj poduhvat je zabilježen u Ginisovoj knjizi rekorda.</s><s>Godine 2013 ponovo se popeo na vrh, ali nije bio u stanju da se vrati, pa su ga iz Kampa na visini 6500 metara helikopterom spustili u Bazni kamp na 5.364 metara, odnosno u Katmandu.</s>

<s>Reference</s>

<s>Ekspedicije na Mount Everest‎</s>

